b'\n_START_ARTICLE_\nVolitve v Evropski parlament 2009\n_START_PARAGRAPH_\nVolitve v Evropski parlament so potekale med 4. in 7. junijem 2009 v vseh 27 dr\xc5\xbeavah \xc4\x8dlanicah Evropske Unije. V Sloveniji so volitve potekale v nedeljo, 7. junija._NEWLINE_Volitve v Evropski parlament, ki je neposredno izvoljeno parlamentarno telo Evropske unije (EU), potekajo vsakih pet let. Na njih lahko volijo vsi dr\xc5\xbeavljani EU s splo\xc5\xa1no volilno pravico._NEWLINE_Volitve v Evropski parlament leta 2009 so potekale v vseh 27 dr\xc5\xbeavah \xc4\x8dlanicah EU med 4. in 7. junijem 2009. Volilo se je 736 poslancev, ki bodo zastopali pribli\xc5\xbeno 500 milijonov Evropejcev. Volilno pravico ima v dr\xc5\xbeavah EU pribli\xc5\xbeno 375 milijonov ljudi, kar pomeni, da so bile to najve\xc4\x8dje \xc4\x8dez-nacionalne volitve doslej._NEWLINE_Prve volitve v Evropski parlament so bile leta 1979. Pred tem so bili evropski poslanci imenovani izmed \xc4\x8dlanov nacionalnih parlamentov in so funkcijo opravljali neprofesionalno._NEWLINE_Evropski parlament ima skupaj s Svetom ministrov iz vlad 27 \xc4\x8dlanic EU pristojnost sprejemanja zakonodaje na \xc5\xa1tevilnih podro\xc4\x8djih. Tudi o politikah, kot so kmetijstvo ali zunanje zadeve, kjer ima parlament le posvetovalno vlogo, potekajo razprave in se sprejemajo resolucije, ki pogosto vplivajo na razvoj zakonodajnih predlogov in odlo\xc4\x8ditve Sveta. Parlament ima tudi pristojnost sprejemanja evropskega prora\xc4\x8duna ter izvaja demokrati\xc4\x8dni nadzor nad institucijami EU.\n_START_SECTION_\nVolitve junija 2009\n_START_PARAGRAPH_\nV Sloveniji se je v nedeljo, 7. junija 2009 volilo 7 poslancev. Volitve so potekale v nedeljo ve\xc4\x8dini dr\xc5\xbeav \xc4\x8dlanic (Avstrija, Belgija, Bolgarija, Danska, Estonija, Finska, Francija, Gr\xc4\x8dija, Litva, Luksemburg, Mad\xc5\xbearska, Nem\xc4\x8dija, Poljska, Portugalska, Romunija, \xc5\xa0panija, \xc5\xa0vedska). Cipr\xc4\x8dani, Latvijci, Malte\xc5\xbeani in Slovaki so na voli\xc5\xa1\xc4\x8da od\xc5\xa1li v soboto, 6. junija. Na Irskem so bile volitve v petek, 5. junija, prvi pa so lahko volili Britanci in Nizozemci, \xc5\xbee v \xc4\x8detrtek, 4. junija. V nekaterih dr\xc5\xbeavah so potekale volitve dva dni: tako so bile na \xc4\x8ce\xc5\xa1kem v petek in soboto, 5. in 6. junija, v Italiji pa v soboto in nedeljo, 6. in 7. junija.\n_START_SECTION_\nSlovenski kandidati\n_START_PARAGRAPH_\nGlej: Volitve poslancev iz Slovenije v Evropski parlament 2009'